

VLADA REPUBLIKE HRVATSKE

Zagreb, 23. siječnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zakona o izmjeni i dopuni Zakona o prijevozu u linijskom i povremenom obalnom pomorskom prometu (predlagatelj: Arsen Bauk, zastupnik u Hrvatskome saboru) - davanje mišljenja Hrvatskome saboru  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Prijedlog zakona o izmjeni i dopuni Zakona o prijevozu u linijskom i povremenom obalnom pomorskom prometu (predlagatelj: Arsen Bauk, zastupnik u Hrvatskome saboru) - mišljenje Vlade

Veza: Pismo Hrvatskoga sabora, klase: 342-01/18-01, urbroja: 65-18-03, od 20. studenoga 2018. godine

Na temelju članka 122. stavka 2. Poslovnika Hrvatskoga sabora (Narodne novine, br. 81/13, 113/16, 69/17 i 29/18), Vlada Republike Hrvatske o Prijedlogu zakona o izmjeni i dopuni Zakona o prijevozu u linijskom i povremenom obalnom pomorskom prometu (predlagatelj: Arsen Bauk, zastupnik u Hrvatskome saboru), daje sljedeće

**M I Š L J E N J E**

Vlada Republike Hrvatske predlaže Hrvatskome saboru da ne prihvati Prijedlog zakona o izmjeni i dopuni Zakona o prijevozu u linijskom i povremenom obalnom pomorskom prometu, koji je predsjedniku Hrvatskoga sabora podnio Arsen Bauk, zastupnik u Hrvatskome saboru, aktom od 19. studenoga 2018. godine, iz sljedećih razloga:

Vlada Republike Hrvatske napominje da Ministarstvo mora, prometa i infrastrukture već radi na iznalaženju adekvatnih zakonskih rješenja koja bi zadovoljila potrebe osoba s invaliditetom i djece s teškoćama u razvoju s prebivalištem na otoku.

S tim u vezi, u tijeku je i osnivanje stručne radne skupine za izradu nacrta prijedloga zakona o izmjenama i dopunama Zakona o prijevozu u linijskom i povremenom obalnom pomorskom prometu u čiji će rad, između ostalih članova, biti uključeni i predstavnici relevantnih udruga osoba s invaliditetom.

S obzirom na to da će navedena radna skupina pristupiti izradi cjelovitih izmjena i dopuna predmetnog Zakona koje će, između ostalih, obuhvatiti i tematiku prava posebnih skupina građana koje ostvaruju pravo na besplatan ili povlašteni prijevoz, s naglaskom na prava osoba s invaliditetom, Vlada Republike Hrvatske smatra da Prijedlog zakona predlagatelja Arsena Bauka predmetnu materiju ne obrađuje na cjelovit i sustavan način jer je u izradu adekvatnog zakonskog rješenja potrebno uključiti i predstavnike interesnih skupina, te predlaže Hrvatskome saboru da navedeni Prijedlog zakona ne prihvati.

Za svoje predstavnike, koji će u vezi s iznesenim mišljenjem biti nazočni na sjednicama Hrvatskoga sabora i njegovih radnih tijela, Vlada je odredila Olega Butkovića, ministra mora, prometa i infrastrukture, dr. sc. Nikolinu Brnjac i Tomislava Mihotića, državne tajnike u Ministarstvu mora, prometa i infrastrukture, te Anđelka Petrinića, pomoćnika ministra mora, prometa i infrastrukture.

PREDSJEDNIK

mr. sc. Andrej Plenković